Johann Gottwerth Müller

Johann Gottwerth ΜÜLLER (naskiĝinta la  en Hamburgo, mortinta la  en Itzehoe) estis germana verkisto.

 Vivo 
Studinte ekde 1762 medicinon li ekorientiĝis je literaturo kaj vivis ekde 1773 en Itzehoe kiel librovendisto. En 1783 li fermis sian magazenon. En 1796 li ricevis fare de la dana reĝo pensionon.

Liaj iam ofte legitaj romanoj, kiuj parte ĉerpis intrigojn el fremdlingvaj verkoj, ne estas malhumuraj, tamen ili suferetas pro filistra kaj banala malvasthorizonteco. Tamen ili klopodas alerti onin satire kontraŭ fanfaronadoj; la poeta elemento malantaŭas en ili.

Lia plej konata verko estas la romano »Siegfried von Lindenberg«, kiu komence eldoniĝis en ununura volumo (Hamburgo 1779), poste, ne je la avantaĝo de la verkinto, ĝi pligrandiĝis en kvar volumojn (Leipzig 1781–82). Tie Müller kun lerteco kaj feliĉo transferis la en Unuiĝinta Reĝlando modan ĝenron de komikaj romanoj en Germanlingvion. Inter liaj aliaj verkoj menciindas »Komische Romane aus den Papieren des braunen Mannes« (Göttingen 1784–91).

 Fonto 
Meyers Großes Konversations-Lexikon, Band 14. Leipzig 1908, p. 233-234 (tie ĉi interrete)

 Eksteraj ligiloj 

 Ligiloj ĉe DDB
 Verkoj interrete
 Verkoj ĉe Zeno
 Biografio en forumo pri la tempo goeta

Kategorio:Germanaj verkistoj